proxectonos/corpus_dominio_legal_administrativo_tmp huggingface dataset:
26/02/2019 | Administración LocalMunicipal
San Sadurniño
Inicio de expediente para elección de xuíz/a de paz titular e substituto/a no Concello de San Sadurniño

ANUNCIO Inicio de expediente para elección de xuíz/a de paz titular e substituto/a no Concello de San Sadurniño En data 20 de febreiro de 2019, a alcaldía do Concello de San Sadurniño ditou resolución número 85/2019 na que se ordena a publicación do anuncio de convocatoria coa información necesaria para o coñecemento xeral, no Boletín Oficial da Provincia, no taboleiro de anuncios do Concello e na páxina web; así como a súa remisión ao Xulgado Decano do Partido xudicial de Ferrol, ao Tribunal Superior de Xustiza de Galicia e ao propio Xulgado de Paz e a apertura dun prazo de quince (15) días hábiles desde a publicación do anuncio no BOP para que as persoas que estean interesadas, e reúnan as condicións legais o soliciten mediante escrito dirixido a esta Alcaldía, xunto coas declaracións e documentación contida no ANEXO I, especificando se a súa solicitude é para concorrer á elección como titular, substituto/a ou ambos. Ao abeiro do establecido no artigo 5 do Regulamento 3/1995, do 7 de xuño, dos xuíces de paz, faise pública a presente convocatoria aos efectos oportunos, co seguinte contido: Postos a nomear: xuíz/a de paz titular e substituto/a. Requisitos das persoas aspirantes: os establecidos legalmente pola Lei Orgánica do Poder Xudicial e demais lexislación aplicable. Solicitudes, prazo e lugar de presentación: as persoas interesadas dirixirán instancia axustada ao modelo contido no Anexo I, indicando ao posto ou postos ao(s) que concorre, á alcaldía do Concello de San Sadurniño, no prazo máximo de quince (15) días hábiles desde a publicación do presente anuncio no BOP, no Rexistro Xeral do Concello de San Sadurniño, en horario de atención ao público, ou por calquera dos medios sinalados no artigo 16.4 da Lei 39/2015. Documentación a presentar: documento de identidade e xustificante dos méritos que se pretendan alegar. Procedemento: recibidas as solicitudes e documentación que acompañe, o pleno do Concello de San Sadurniño escollerá as persoas elixidas para o posto de xuíz/a titular e substituto/a entre as persoas que o soliciten e reúnan as condicións legalmente establecidas. en caso de non presentarse solicitudes, o Pleno da Corporación elixirá libremente, de acordo co previsto no artigo 101.2 da Lei Orgánica 6/1985, do 1 de xullo, do Poder Xudicial e o artigo 6 do Regulamento 3/1995, do 7 de xuño, dos Xuíces de Paz, comunicando o acordo ao Xulgado Decano do partido xudicial de Ferrol. San Sadurniño, 21 de febreiro de 2019. O alcalde, Secundino García Casal
18/02/2019 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de xaneiro de 2019

Mediante resolución de alcaldía de data 12 de febreiro de 2019 aprobouse o padrón do servizo de axuda no fogar básica e dependencia do mes de xaneiro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de febreiro de 2019 ao 15 de abril de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de febreiro de 2019 O alcalde José Luis García García
18/02/2019 | Administración LocalMunicipal
Abegondo
Concurso pincho choqueiro e disfraces

Mediante resolución da Alcaldía 61 de 2019, de data 13/02/2019, acordouse aprobar a convocatoria e as bases do Concurso de Disfraces e Pincho Choqueiro de Entroido 2019 Concello de Abegondo. As bases correspondentes están publicadas no taboleiro de anuncios do Concello, na páxina web municipal e na sede electrónica do Concello de Abegondo. Abegondo, 13 de febreiro de 2019. O alcalde José Antonio Santiso Miramontes
18/02/2019 | Administración LocalMunicipal
Mugardos
Padrón do mes de xaneiro de 2019 dos servizos de almorzo e xantar do comedor escolar municipal

A resolución da Alcaldía 153 do 12/02/2019 aprobou os padróns fiscais correspondentes ao mes de xaneiro do exercicio 2019 dos servizos de almorzo e xantar do comedor escolar municipal. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 13 de febreiro de 2019 A alcaldesa María del Pilar Díaz Otero.
18/02/2019 | Administración LocalMunicipal
Outes
Anuncio de aprobación definitiva do orzamento xeral do Concello de Outes e cadro de persoal para o exercicio 2019

Aprobado definitivamente o Orzamento do Concello de Outes para o exercicio 2019 por non terse presentado reclamacións trala publicación da súa aprobación inicial no BOP nº 7, do 10 de xaneiro do 2019, consonte o artigo 169.3 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais e 20.3 do Real Decreto 500/90, de 20 de abril, procédese á publicación do resumo por capítulos do antedito orzamento. Na mesma sesión do pleno do 27/12/2018, en cumprimento do artigo 30 da Lei Orgánica 2/2012, de 27 de abril, de estabilidade orzamentaria e sustentabilidade financeira, aprobouse o teito de gasto non financeiro para o exercicio 2019 que quedou fixado en 3.038.076,72 €, á marxe dos gastos financiados con fondos finalistas, así como o cadro de persoal da Corporación, procedéndose á súa publicación consonte o artigo 127 do Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local. A masa salarial do persoal laboral ascende a 680.690,89 €. Os que teñan a condición de interesados consonte o artigo 170 do TRLRFL poderán interpoñer directamente recurso contencioso-administrativo contra esta aprobación definitiva, perante a sala do contencioso-administrativo do Tribunal Superior de Xustiza de Galicia e no prazo de dous meses desde o seguinte ao da publicación deste anuncio no Boletín Oficial da Provincia (artigo 171 do TRLRFL). A) OPERACIÓNS CORRENTES Cap.1. Gastos de persoal. 1.995.770,44 € Cap.2. Gastos en bens correntes e servizos.2.224.805,51 € Cap.3. Gastos financeiros.1.000,00 € Cap.4. Transferencias correntes.124.130,00 € Cap.5. Fondo continxencia. 40.000,00 € B) OPERACIÓNS DE CAPITAL Cap.6. Investimentos reais.792.537,74 € Cap.7. Transferencias de capital.0,00 € Cap.8. Activos financeiros.5.000,00 € Cap.9. Pasivos financeiros.0,00 € TOTAL GASTOS.5.183.243,69 € A) OPERACIÓNS CORRENTES Cap.1. Impostos directos.1.462.000,00 € Cap.2. Impostos indirectos.40.000,00 € Cap.3. Taxas e outros ingresos.715.659,40 € Cap.4. Transferencias correntes.2.303.449,84 € Cap.5. Ingresos patrimoniais. 48.073,00 € B) OPERACIÓNS DE CAPITAL Cap.6. Alleamento de investimentos reais.0,00 € Cap.7. Transferencias de capital.608.061,45 € Cap.8. Activos financeiros.5.000,00 € Cap.9. Pasivos financeiros.0,00 € TOTAL INGRESOS. 5.183.243,69 € En Outes, a 12 de febreiro de 2019 A Alcaldesa Asdo: Mª Beatriz Molinos Vidal
18/02/2019 | Administración LocalMunicipal
Boimorto
Padrón fiscal do servizo punto de atención á infancia de xaneiro 2019

EXPOSICIÓN PÚBLICA DA APROBACIÓN DO PADRÓN FISCAL SERVIZO DO PUNTO DE ATENCIÓN Á INFANCIA XANEIRO 2019 Por Decreto da Alcaldía n.º 54/2019, de data 04/02/2019, acordouse aprobar o padrón fiscal do mes de xaneiro de 2019 correspondente ao prezo público pola prestación do servizo do punto de atención á infancia por importe de 2.607,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 12 de febreiro de 2019. A alcaldesa Asdo.: María Jesús Novo Gómez
18/02/2019 | Administración LocalMunicipal
Melide
Publicación definitiva modificación artigo 6 da Ordenanza fiscal nº 8, reguladora da taxa por subministración/distribución da auga do Concello de Melide

Elevado a definitivo o acordo adoptado polo Pleno en sesión celebrada o día 7 de decembro de 2018 sobre modificación do artigo 6 da Ordenanza municipal número 8, reguladora da taxa pola subministración/distribución da auga, publicado no BOP número 237, de 13/12/2018, e unha vez transcorrido o prazo sen que se teña presentado reclamación nin alegación ningunha, publícase o texto da modificación do artigo 6 da Ordenanza número 8, reguladora da taxa pola subministración/distribución de auga, que quedaría redactado como segue: Cota por subministración de auga: a cota tributaria en concepto de taxa por subministración de auga potable resulta de aplicar á base impoñible o precio por metro cúbico de consumo de auga, segundo segue: Tarifas do servizo de abastecemento: 1.1.–Mínimo de 10 m³ mes: 0,3789 €/m³ 1.2.–Excesos: 0,4793 €/m³ 2.1.–Mínimo de 30 m³ mes: 0,4349 €/m³ 2.2.– Excesos: 0,5350 €/m³” A modificación entrará en vigor unha vez publicado no Boletín Oficial da Provincia o acordo definitivo, incluíndo o provisional elevado automaticamente a tal categoría e o texto da modificación, permanecendo en vigor ata a súa modificación ou derrogación expresa. Melide, 12 de febreiro de 2019 A alcaldesa Dalia García Couso
18/02/2019 | Administración LocalMunicipal
Boimorto
Anuncio da oferta de emprego público do ano 2018

ANUNCIO da oferta de emprego público do ano 2018 Por Decreto da Acaldía do Concello de Boimorto de data 28/12/2018, n.º 597/2018, aprobouse a oferta de emprego público desta entidade correspondente ao ano 2018, en cumprimento do artigo 91 da Lei 7/1985, do 2 de abril, Reguladora das Bases do Réxime Local, e do artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, oferta que inclúe as seguintes prazas vacantes: OFERTA EMPREGO PÚBLICO 2018 Persoal laboral fixo: CONSOLIDACIÓN EMPREGO TEMPORAL 1 praza PEÓN LIXO TRATORISTA.–Consolidación emprego temporal (concurso-oposición) O que se fai público para xeral coñecemento. En Boimorto, a 12 de febreiro de 2019. A alcaldesa Asdo.: M.ª Jesús Novo Gómez
18/02/2019 | Administración LocalMunicipal
Boimorto
Aprobación do padrón fiscal do prezo público da residencia e centro de día mes febreiro 2019

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES FEBREIRO 2019 Por Decreto da Alcaldía n.º 63/2019, de data 11/02/2019, acordouse aprobar o padrón fiscal do mes de febreiro 2019 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37 Usuarios da Residencia para persoa maiores: Padrón: 42.005,00 € 14 Usuarios do Centro de día: Padrón: 7.330,00 € Servizo de comidas externas xaneiro 2019: Padrón: 868,50 € O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 12 de febreiro de 2019. A alcaldesa Asdo.: María Jesús Novo Gómez
18/02/2019 | Administración LocalMunicipal
Camariñas
Aprobación definitiva dos padróns de lixo, sumidoiros e cemiterio municipal do exercicio 2019

ANUNCIO Aprobados definitivamente, por Resolución da Alcaldía do día 8 de febreiro de 2019, os padróns das taxas por recollida de lixo, por servizos de redes de sumidoiros e de cemiterio municipal, correspondentes ao exercicio 2019, unha vez introducidos neles as pertinentes modificacións derivadas da estimación das reclamacións presentadas no período de exposición pública e subsanación de erros detectados, procédese á notificación colectiva ao abeiro do artigo 102.3 da Lei 58/2003, do 17 de decembro, xeral tributaria, facéndose público. Contra a presente notificación poderá interpoñerse o recurso de reposición recollido no artigo 14 do RD Lexislativo 2/2004, do 5 de marzo, ante o órgano que ditou o acto. Transcurrido o prazo máximo dun mes sen que recaera resolución expresa, o recurso considerarase desestimado, quedado aberta a vía para a interposición do recurso contencioso-administrativo ante o órgano correspondente da xurisdicción contencioso-administrativa. Camariñas, 12 de febreiro de 2019. A ALCALDESA Asdo.: Sandra Insua Rial
18/02/2019 | Administración LocalMunicipal
Oleiros
Áreas de Cultura, Educación e Deportes
Edicto expte. PPF 01/2019

A Xunta de Goberno Local, na sesión que tivo lugar o día 25 de xaneiro de 2019, adoptou o seguinte acordo: Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 12 de febreiro de 2019 A 1ª Tenente de Alcalde delegada de Economía e Facenda Asdo.: Mª José Varela Neira
18/02/2019 | Administración LocalMunicipal
Brión
Anuncio de delegación de matrimonio civil

Edicto de delegación de matrimonio civil Por esta Alcaldía, con data 12 de febreiro de 2019, ditouse a seguinte resolución: Resultando que o día 14 de febreiro está prevista a celebración dun matrimonio civil no Concello e que esta Alcaldía non poderá asistir por ter outros compromisos anteriormente adquiridos. Vistos os artigos 21 da Lei 7/85, do 2 de abril, e 43, 44 e 47 do RD 2568/1986, do 28 de novembro, resolvo: 1.º) Facer unha delegación especial no concelleiro José Pedro Cambón Fernández para a autorización da celebración do matrimonio civil que se vai realizar o día 14 de febreiro, no salón de plenos do Concello, entre PEDRO EMILIO MINCHOT BOTINA. e HABY DIANA TERESA MATTES FORCADA. 2.º) Que se notifique esta resolución ao interesado para o seu coñecemento e efectos e se publique no BOP.3.º) Da presente resolución darase conta ao Pleno na primeira sesión que celebre, consonte co artigo 44.4 do ROF. O que se fai público para xeral coñecemento. Brión, 13 de febreiro de 2019. O alcalde, José Luis García García
18/02/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación das táboas salariais definitivas do ano 2019 do convenio colectivo da empresa “Tranvías del Ferrol, S. A.”

Logo de ver o texto da acta do 12 de decembro de 2018 da comisión paritaria do convenio colectivo da empresa “TRANVÍAS DEL FERROL, S. A.”, onde se contén o acordo sobre as táboas salariais definitivas do ano 2019 (código de convenio 15001552011981), solicítase a súa inscrición e publicación con data 8 de febreiro de 2019. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a Xefatura Territorial de Economía, Emprego e Industria da Coruña é competente para resolver a inscrición do acordo sobre as táboas salariais definitivas do ano 2019 do convenio colectivo da empresa “TRANVÍAS DEL FERROL, S. A.” e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición da acta do 12 de decembro de 2018 da comisión paritaria do convenio colectivo da empresa “TRANVÍAS DEL FERROL, S. A.”, onde se contén o acordo sobre as táboas salariais definitivas do ano 2019 (cun incremento do 1.5% sobre as táboas do ano 2018) no rexistro de convenios e acordos colectivos de traballo da Comunidade Autónoma de Galicia.2. A remisión da acta do 12 de decembro de 2018 da comisión paritaria do convenio colectivo da empresa “TRANVÍAS DEL FERROL, S. A.”, onde se contén o acordo sobre as táboas salariais definitivas do ano 2019 (cun incremento do 1.5% sobre as táboas do ano 2018) ó Boletín Oficial da Provincia da Coruña para a súa publicación. A Coruña, 12 de febreiro de 2019. O xefe territorial de economía, emprego e industria Boutayeb Kashmir Nicolaev Lagomarsino
18/02/2019 | Administración LocalMunicipal
Boimorto
Padrón fiscal SAF xaneiro 2019

EXPOSICIÓN PÚBLICA DA APROBACIÓN DE PADRÓNS FISCAIS S. A. F. XANEIRO 2019 Por Decreto da Alcaldía n.º 64/2019, de data 11/02/2019, acordouse aprobar os padróns fiscais do mes de xaneiro de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.125,39 € e 710,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 12 de febreiro de 2019. A alcaldesa Asdo.: María Jesús Novo Gómez
18/02/2019 | Administración LocalMunicipal
Boqueixón
Aprobación inicial do orzamento do ano 2019

Aprobación inicial do orzamento municipal do ano 2019 O Pleno do Concello, na sesión extraordinaria que tivo lugar o 14 de febreiro de 2019, aprobou inicialmente o orzamento xeral para o exercicio 2019, así como as bases de execución e o cadro de persoal. En cumprimento do disposto no artigo 169.1 do RDL 2/2004, do 5 de marzo, polo que se aproba o texto refundido da Lei reguladora de facendas locais, e disposicións concordantes, exponse ó público na Secretaría-Intervención do Concello polo prazo de 15 días hábiles, que se contarán desde o día seguinte ó da publicación deste anuncio no Boletín Oficial da Provincia, a fin de que durante dito prazo se poidan formular as reclamacións que se consideren oportunas, dirixidas ao Sr. alcalde desta corporación. No caso de que transcorra o prazo citado sen que se presenten reclamacións, o orzamento quedará aprobado de xeito definitivo e disporase a publicación do resumo por capítulos nos termos previstos polo artigo 169.3 do RDL 2/2004. Boqueixón, 15 de febreiro do 2019. O alcalde Manuel Fernández Munín
18/02/2019 | Administración LocalMunicipal
Curtis
Anuncio Convocatoria elección xuiz de paz titular e substituto do Concello de Curtis

Mediante Decreto da Alcaldía n.º 54 de 04/02/2019, aprobouse a convocatoria para a selección do xuiz de paz titular e substituto que deseguido se transcribe: “(.) PRIMEIRO.- Aprobar a convocatoria para a elección de Xuíz de Paz titular e substituto do Municipio de Curtis, de conformidade co disposto no artigo 101 da Lei Orgánica 6/1985, de 1 de xullo, do Poder Xudicial e no Regulamento 3/1995, de 7 de xuño, dos Xuíces de Paz, conforme ao seguinte: Elección de xuíz de paz titular e substituto deste municipio. Vinte días hábiles contados dende o día seguinte ó da publicación deste anuncio no BOP da Coruña. As instancias deberán presentarse no Rexistro Xeral do Concello de Curtis. Tamén poderán remitirse na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, así como a través da Sede electrónica do Concello da Curtis. No caso de non ser presentado no rexistro municipal, os aspirantes deberán remitir un fax (981789578) ou un e-mail ao seguinte correo: concello@curtis. es, coa copia da solicitude debidamente rexistrada o mesmo día da súa presentación. Procederase de igual modo no caso de que a presentación da instancia teña lugar nunha oficina de Correos, remitindo copia da solicitude selada pola oficina. a) Ser español. b) Ser maior de idade. c) Non estar incurso en ningunha das causas de incapacidade establecidas no artigo 303 da Lei Orgánica do Poder Xudicial. d) Non estar incurso en ningunha das causas de incompatibilidade ou prohibicións reguladas nos artigos 389 a 397 da Lei Orgánica do Poder Xudicial, e de conformidade co previsto nos artigos 14 e seguintes do Regulamento número 3/1995, do 7 de xuño, dos Xuíces de Paz. a) Certificado de nacemento ou copia autenticada do Documento Nacional de Identidade. b) Certificación de antecedentes penais expedida polo Rexistro Central de Penados e Rebeldes, e declaración complementaria á que fai referencia a Lei 68/1980, do 1 de decembro, de non estar inculpado ou procesado. c) Declaración xurada de reunir os requisitos legais para acceder ao nomeamento e non estar incurso en ningunha das causas de incapacidade ou incompatibilidade para exercer o cargo. d) Xustificación de méritos que alegue o solicitante. As solicitudes presentadas dentro do prazo establecido someteranse á consideración do Pleno do Concello para a elección da persoa idónea de entre as interesadas co quórum de maioría absoluta dos seus membros. O candidato elixido polo Concello será proposto á Sala de Goberno do Tribunal Superior de Xustiza para o seu nomeamento como xuíz de paz titular e substituto por un período de catro anos. (.)” Curtis, 04 de febreiro de 2019 O alcalde, Javier Francisco Caínzos Vázquez
18/02/2019 | Administración LocalMunicipal
Ribeira
Aprobación inicial do Regulamento de segunda actividade de empregados públicos do Concello de Riveira

Ref/Secretaría Xeral/Liliana Pilar Mardaraz Golles ANUNCIO O Pleno da Corporación, na sesión ordinaria realizada o día 25 de xuño de 2018, aprobou inicialmente o Regulamento de Segunda Actividade dos Empregados Públicos do Concello de Riveira. Publícase o presente acordo no BOP de A Coruña e no taboleiro de edictos da Corporación coa fin de que os interesados poidan presentar as alegacións e/ou suxestións que consideren oportunas durante un prazo de trinta días. Concluído o período de información pública, se se presentaron reclamacións e/ou suxestións, resolveranse estas, incorporándose ao texto do Regulamento as modificacións derivadas da resolución das alegacións. En caso contrario o acordo de aprobación inicial elevarase automáticamente a definitivo. Riveira, 12 de febreiro de 2019. O alcalde-presidente Asdo.: Manuel Ruiz Rivas
06/02/2019 | Administración LocalMunicipal
Vilarmaior
Elección Xuíz de Paz

En cumprimento do disposto na Lei orgánica 6/1985 do poder xudicial e o acordado pola Sala de Goberno do Tribunal de Xustiza de Galicia, mediante Resolución da Alcaldía nº 31/2019 de data 01/02/2019, acordouse iniciar o expediente para a elección do xuíz de paz titular deste municipio. Obxecto: elección de xuíz de paz do Xulgado de Paz de Vilarmaior. Prazo e lugar de presentación: quince días hábiles contados a partir do seguinte ao da inserción deste anuncio no BOP, no rexistro xeral deste concello. Documentación a acompañar coa solicitude:  Certificado de nacemento ou fotocopia compulsada do DNI.  Certificado expedido polo rexistro central de penados e declaración complementaria á que fai referencia o artigo 2 da Lei 68/1980, no punto 1. a) referente a “se se encontra inculpado ou procesado”.  Xustificación dos méritos que alegue o solicitante. Requisitos dos aspirantes: ser español, maior de idade e non estar incurso en ningunha das causas de incapacidade ou de incompatibilidade que sinala o artigo 303 da Lei Orgánica do Poder Xudicial 6/85 do 1 de xullo. Vilarmaior, 01 de febreiro de 2019. O ALCALDE, Carlos Vázquez Quintián
06/02/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación Proxecto modificado nº 1 do Proxecto DP 3604 San Xoan de Filgueira a Catabois, PQ.0+900 ao 1+801 (Ferrol)

A Exma. Deputación Provincial da Coruña, en sesión celebrada o 1 de febrero de 2019 adoptou entre outros o seguinte acordó: “1. Aprobar o Proxecto MODIFICADO Nº 1 DO PROXECTO DP 3604 SAN XOAN DE FILGUEIRA A CATABOIS, PQ.0+900 AO 1+801, CÓDIGO DA OBRA: 15.1130.0005.1, polo seu presuposto de contrata de 872.875,38 € que supón un incremento de 75.118,96 € respecto ao primitivo.2. Formalizar en documento administrativo as modificacións do contrato co adxudicatario do contrato inicial, CONSTRUCCIONES PONCIANO NIETO, S. L., CIF: B-15.290.145, polo novo presuposto de adxudicación de 572.955,40 € que supón un incremento de 49.308,09 € respecto ao primitivo.” A Coruña, 1 de febrero de 2019 O PRESIDENTE O SECRETARIO VALENTÍN GONZÁLEZ FORMOSO JOSE LUIS ALMAU SUPERVÍA
06/02/2019 | Administración LocalMunicipal
Cabana de Bergantiños
Aprobación inicial do orzamento da Corporación para o ano 2019

Aprobado inicialmente polo Pleno da Corporación o orzamento xeral e o cadro de persoal para o exercicio económico 2019 en sesión ordinaria celebrada o 31 de xaneiro de 2019, e en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais (TRLRFL), exponse ao público por prazo de quince días hábiles, que empezarán a contar dende o seguinte ao da inserción do presente anuncio no Boletín Oficial da Provincia, para que durante o mesmo poidan formularse as reclamacións que se consideren oportunas. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público aos efectos previstos na citada lexislación. Cabana de Bergantiños, a 31 de xaneiro de 2019 O Alcalde Asdo. José Muíño Domínguez
06/02/2019 | Administración LocalMunicipal
Oroso
Aprobación definitiva do padrón da taxa pola recollida de residuos sólidos urbanos do ano 2019

Pola presente faise saber que por Decreto de Alcaldía de data 1 de febreiro de 2019 foi aprobado definitivamente o Padrón Municipal da Taxa sobre Recollida de Lixo e Residuos Sólidos Urbanos correspondentes ao exercicio de 2019, composto de 3.878 recibos e por unha contía total de 308.112,41 euros. De conformidade co artigo 102.3 da Lei 58/2003, de 17 de decembro, Xeral Tributaria a presente publicación terá o carácter de notificación colectiva, podendo os interesados examinar o expediente nas oficinas de Intervención-Tesouraría e interpoñer no seu caso os seguintes recursos:  O recurso de reposición regulado no artigo 14.2 do TR 2/2004 no prazo de un mes dende a publicación do presente anuncio no Boletín Oficial da Provincia, perante o Alcalde-Presidente, que será resolto no prazo máximo de un mes, transcorrido o cal entenderase desestimado.  Contra a resolución do recurso de reposición poderase interpoñer o correspondente recurso contencioso administrativo perante os Xulgados do Contencioso-Administrativo de A Coruña. A recadación do Padrón farase pola Excma. Deputación Provincial de A Coruña, fraccionado en dous recibos semestrais, nos seguintes períodos ordinarios voluntarios sinalados pola Resolución da Presidencia de data 20 de novembro de 2001: 1. Primeiro semestre: Do 10 de marzo ao 15 de maio, ámbolos dous inclusive.2. Segundo semestre: Do 15 de setembro ao 20 de novembro, ámbolos dous inclusive.1. Nas oficinas das entidades financeiras colaboradoras https://www.dicoruna.es/servizos-tributarios/entidades-colaboradoras/2.Oficinas de Recadación da Excma. Deputación de A Coruña https://www.dacoruna. gal/directorio/? id=688 3. Oficina Virtual Tributaria da Excma. Deputación de A Coruña https://www.dicoruna.es/servizos-tributarios/oficina-virtual/En Oroso a 1 de febreiro de 2019 O Alcalde-Presidente Manuel Mirás Franqueira
06/02/2019 | Administración LocalMunicipal
Padrón
Aprobación inicial del presupuesto 2019

Aprobado inicialmente polo Pleno da Corporación Municipal de Padrón o Orzamento Xeral para o exercicio económico 2019, así como a plantilla, o anexo de persoal e as bases de execución do orzamento para dito exercicio, en sesión ordinaria celebrada o día 31 de xaneiro de 2019, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia da Coruña, durante o cal poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 01 de febreiro de 2019. O Alcalde Asdo. Antonio Fernández Angueira.
06/02/2019 | Administración LocalMunicipal
Rianxo
Tesourería - Recadación
Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo cuarto trimestre de 2018

En sesión celebrada o 28 de xaneiro de 2019, a Xunta de Goberno Local, adoptou o seguinte acordo: Primeiro. Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 4º trimestre de 2018, da cordo co seguinte detalle: Segundo: Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, de 17 de decembro, da Lei Xeral Tributaria. Terceiro. Contra as liquidacións incorporadas ao Padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, de 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado contencioso administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, de 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Carto. O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo,31 de xaneiro de 2019 O Alcalde, Asdo.: Adolfo F. Muíños Sánchez
06/02/2019 | Administración LocalMancomunidades
Mancomunidade de Concellos da Comarca de Ferrol
Exposición pública da conta xeral de 2017

E D I C T O A Conta Xeral da Mancomunidade de Municipios da Comarca de Ferrol correspondente ao exercicio 2017 foi informada favorablemente polo Pleno da Mancomunidade na sesión de data 4 de febreiro de 2019. De conformidade co disposto no artigo 212.3 do Texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, exponse ao público nas oficinas da Intervención por espazo de 15 días hábiles durante os cales e 8 máis os interesados poderán presentar reclamacións, reparos ou observacións. Ferrol, 4 de febreiro de 2019. O Presidente Jorge Juan Suárez Fernández
06/02/2019 | Administración LocalMunicipal
Zas
Anuncio de anulación da convocatoria do proceso de selección da praza de escala de administración xeral, subescala auxiliar administrativo con carácter interino

Pola presente faise pública a anulación da a convocatoria e bases específicas do proceso de selección da praza de Escala de Administración Xeral, subescala auxiliar administrativo con carácter interino publicadas no BOP de A Coruña nº 4, de 7 de xaneiro de 2019, de conformidade coa resolución de 28 de xaneiro de 2019 da Subdirección General de seguimiento de acuerdos y disposiciones na que se denega a publicación no BOE de conformidade co art.1 y 6.1. d) do Real Decreto 181/2008. Zas, 30 de xaneiro de 2019. O alcalde, Manuel Muiño Espasandín.
06/02/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 0801 de Fraga ao Casal de Santa Marta de Babío por S. Victorio. Ampliación e senda, no p. k. 0+000 ao 0+790 (Bergondo)

ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN DP 0801 DE FRAGA AO CASAL DE STA. MARTA DE BABÍO POR S. VICTORIO AMPLIACIÓN E SENDA, NO P. K. 0+000 AO 0+790 (BERGONDO) Expediente: 2018000035463 O Pleno da Corporación, en sesión celebrada o día 28/09/2018, acordou a aprobación do VIPI/2018 - INVERSIÓNS VÍAS PROVINCIAIS, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 21/02/2019 Horario: DE 16.30 A 18.30 Lugar: CASA DO CONCELLO Concello: BERGONDO RELACIÓN DE TITULARES Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña n.º 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 4 de febreiro de 2019. O PRESIDENTE O SECRETARIO Valentín González Formoso José Luis Almau Supervía
06/02/2019 | Administración LocalMunicipal
Rianxo
Secretaría
Aprobación inicial do crédito extraordinario 1/2019

EDICTO Aprobación inicial do crédito extraordinario 1/2019 O 31/01/2019 aprobouse inicialmente polo Pleno do Concello o expediente de crédito extraordinario 1/2019. Así, en cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do Concello, polo prazo de 15 días hábiles, que comezará a contar desde o día seguinte ao da inserción do presente edito no BOP, a fin de que durante o mesmo poidan formularse as reclamacións que se consideren pertinentes. Rianxo, 1 de febreiro de 2019. O alcalde Adolfo Muíños Sánchez
06/02/2019 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Información pública. Aprobación inicial da modificación da Ordenanza de xestión de residuos municipais e limpeza viaria

ANUNCIO O Pleno do Concello da Coruña, en sesión ordinaria celebrada o 14 de xaneiro de 2019, acordou a aprobación inicial da modificación da Ordenanza de xestión de residuos municipais e limpeza viaria. O dito acordo sométese a trámite de información pública e audiencia aos interesados polo prazo de TRINTA DÍAS HÁBILES, para a presentación de suxestións e reclamacións, tendo en conta que de non presentarse suxestións ou reclamacións, entenderase definitivamente aprobado o acordo ata entón provisional. O expediente pode consultarse no Servizo de Medio Ambiente do Concello da Coruña, e o texto da Ordenanza na páxina web do concello (coruna. es/medioambiente). A Coruña, 31 de xaneiro de 2019. O Andrea Eugenia Joaquin Augusto Varea Puigderrajols J. José Pernas García
06/02/2019 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Subdirección Xeral de Xestión do Dominio Público Hidráulico
DH. A15.60122 Concesión dun caudal de auga a Agrosoneira, S. L., no concello de Cabana de Bergantiños (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 30 de xaneiro de 2019 e como resultado do expediente incoado ó efecto, outorgóuselle a Agrosoneira, S. L. unha concesión de 2555 m 3 anuais de auga que procede dun pozo situado no lugar de Frinle, na parroquia de Cundíns (San Paio), no concello de Cabana de Bergantiños (A Coruña), con destino a uso gandeiro. Número Expte.: DH. A15.60122 Santiago de Compostela, 31 de xaneiro de 2019 O xefe do Servizo de Tramitación Técnico-Administrativa do Dominio Público Hidráulico Tleitmas Amihaesei Akdim
06/02/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de inversión en vías provinciais 2019, primeira fase

A Exma. Deputación Provincial da Coruña, en sesión celebrada o 1 de febrero de 2019 adoptou entre outros o seguinte acordó: “1.- Aprobar o Plan de INVESTIMENTO EN VIAS PROVINCIAIS 2019 PRIMEIRA FASE cun orzamento total de 934.401,49.- euros, con cargo á aplicación 0410/4531/60900 que se detalla: 2.- Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe” A Coruña, 1 de febrero de 2019 O PRESIDENTE O SECRETARIO VALENTÍN GONZÁLEZ FORMOSO JOSE LUIS ALMAU SUPERVÍA